**Zápis do 1. ročníka základnej školy na školský rok 2023/2024**

Vážení rodičia budúcich prvákov, podľa § 20 ods. 2 zákona č. 245/2008 Z. z. zákon o výchove a vzdelávaní a o zmene a doplnení niektorých zákonov, je zákonný zástupca dieťaťa povinný prihlásiť dieťa na plnenie povinnej školskej dochádzky v základnej škole.

Zápis na plnenie povinnej školskej dochádzky v základných školách na školský rok 2023/2024 sa uskutoční **od 13. do 14. apríla 2023**.

V deň konania zápisu je žiadúca osobná účasť zákonného zástupcu a dieťaťa.

Pri zápise sú zákonní zástupcovia dieťaťa povinní predložiť platné občianske preukazy, alebo identifikačné karty a rodný list dieťaťa. V prípade zdravotne postihnutého dieťaťa treba predložiť aj doklad o jeho zdravotnom postihnutí.

Osobitný spôsob plnenia povinnej školskej dochádzky (vzdelávanie v školách mimo územia Slovenskej republiky, individuálne vzdelávanie, a. i.) sa riadi v zmysle § 23 až § 26 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov. V takom prípade prosíme zákonných zástupcov detí informovať ich spádové školy.

Základná škola začne konanie vo veci zápisu na základe podnetu zákonného zástupcu dieťaťa. Týmto podnetom bude prihláška na plnenie povinnej školskej dochádzky vyplnená zákonným zástupcom.

Zákonný zástupca dieťaťa je povinný zapísať do základnej školy dieťa, ktoré **do 31. augusta 2023 dovŕši 6. rok veku.**

**Dieťaťa so** **špeciálnymi výchovno-vzdelávacími potrebami**

Zákonný zástupca dieťaťa sošpeciálnymi výchovno-vzdelávacími potrebami spolu s písomnou žiadosťou t. j. prihláškou predloží aj písomné vyjadrenie zariadenia výchovného poradenstva a prevencie, vydané na základe diagnostického vyšetrenia dieťaťa.

**Výnimočné prijatie dieťaťa na povinnú školskú dochádzku**

Na základné vzdelávanie možno výnimočne prijať aj dieťa, ktoré nedovŕšilo 6. rok veku a to po vyjadrení príslušného zariadenia výchovného poradenstva a prevencie a všeobecného lekára pre deti a dorast.

**Pokračovanie plnenia povinného predprimárneho vzdelávania**

Ak dieťa po dovŕšení šiesteho roku veku nedosiahne školskú spôsobilosť, tak zákonný zástupca alebo zástupca zariadenia požiada riaditeľa príslušnej materskej školy o pokračovanie plnenia povinného predprimárneho vzdelávania pričom je potrebné predložiť nasledujúce doklady:

 a) písomný súhlas príslušného zariadenia výchovného poradenstva a prevencie,

 b) písomný súhlas všeobecného lekára pre deti a dorast,

 c) informovaný súhlas zákonného zástupcu alebo zástupcu zariadenia.

O prijatí dieťaťa na plnenie povinnej školskej dochádzky rozhodne riaditeľ základnej školy **do 15. 06. 2023 na základe trvalého pobytu v danom školskom obvode**. Riaditeľ školy **do 30. 6. 2023** zašle zoznam detí prijatých na plnenie povinnej školskej dochádzky zriaďovateľovi, ktorým je mesto Pezinok.

**Školské obvody:**

**Základná škola v Pezinku, Fándlyho 11, (www.zsfandlyho.sk)** – prvý školský obvod:

l.mája, Bernolákova, Bratislavská, Bystrická, Drevárska, Fándlyho, Fortna, Fraňa Kráľa, Gorkého, Holubyho, Hrnčiarska, Hviezdoslavova, Jesenského, Komenského, Kukučínova, Kuzmányho, Majakovského, Mierová, Moyzesova, Nerudova, Obrancov mieru, Puškinova, Saulaková, SNP od čísla 23 vyššie, Svätojurská, Št.Polkorába, Talihov dvor, Tehelná, Tolstého, Vajanského, Viničnianska cesta, Za dráhou, Za hradbami, Za koníčkom, Zigmundíkova

**Základná škola v Pezinku, Kupeckého ulica 74, (www.zskupeckeho.eu)** – druhý školský obvod:

Cajlanská, Dobšinského, Farská, Gogoľova, Hasičská, Hollého, Jamnických, Jilemnického, Jiráskova, Kalinčiakova, Kollárova, Krížna, Kupeckého, Kutuzovova, Lesnícka, M.R.Štefánika, Mahulanka, Malokarpatská, Meisslova, Mladoboleslavská, Mýtna, Najmarova, Panský chodník, Pod lipou, Potočná, Radničné námestie, Rázusova, Reisinger, Richarda Rétiho, Rozálka, Sama Chalúpku, Sasinkova, Senecká, Schaubmarova, Sládkovičova, Slnečná, SNP čísla 1 až 22, Suvorovova, Svätoplukova, Šafárikova, Šancová, Šenkvická cesta, Šteberlova, Vinohradnícka cesta, Záhradná, Zámocká, Zumberská, Žarnovických.

**Základná škola v Pezinku, Na bielenisku 2, (www.zsnabielenisku.sk)** – tretí školský obvod:

Baba, Banícka, Bottova, dona Sandtnera, Dr. Bokesa, Dr. Štohla, F.P. Drobiševa, gen. Goliana, gen. Pekníka, gen. Svobodu, gen. Viesta, Hroznová, Javorová, kpt. Jaroša, Kučišdorfská dolina, L. Novomeského, Malacká cesta, Markušova, Muškátová, Na bielenisku, Nálepkova, Panholec, Pod kalváriou, Rulandská, Rybníček, Silvánová, Stupy, Švermova, Topoľová, Trnavská, Veltlínská, Záhumenice.

**Základná škola s materskou školou v Pezinku, Orešie 3, (www.zsoresiepezinok.edupage.org)** – štvrtý školský obvod:

Cintorínska, Černicová, D. Virgoviča, Družstevná, Eugena Suchoňa, Fajgalská cesta, Glejovka, Grobská cesta, Hečkova, Hurbanova, Jána Raka, Kamenice, Kataríny Franklovej, Krkavec, Leitne, Liesková, Limbašská cesta, Ľudovíta Rajtera, Matúškova, Mlynárska, Myslenická, Nezábudková, Nová, Obchodná, Okružná, Orešie, Podhorská, Podkarpatská, Pri mlyne, Púpavová, Ružová, Slnečné údolie, Štúrova, Trnková, Vincúrska, Vinice, Za panskou záhradou, Železničná, obec Limbach – podľa § 3 ods.1 pís. a) VZN č. 2/2023.

Spádovou školou pre žiakov, ktorí majú trvalé bydlisko „Pezinok 0“ bude základná škola, ktorá je najbližšia ich miestu pobytu, pokiaľ to dovolí kapacita školy.

Ak sú rodičia rozvedení, zákonný zástupca predloží rozhodnutie súdu o zverení dieťaťa do starostlivosti jedného z rodičov alebo do striedavej starostlivosti.

V Pezinku, 16. 03. 2023

 JUDr. Roman Mács

 primátor mesta